open-index/open-wikipedia-markdown huggingface dataset:
Rusreformutvalget

**Rusreformutvalget** var et norsk utvalg som ble nedsatt av Erna Solbergs regjering 23. mars 2018 for å utrede og foreslå en modell for hvordan myndighetenes reaksjon på bruk og besittelse av narkotika til eget bruk kunne flyttes fra justissektoren til helsesektoren.

## Mandat
Utvalget skulle blant annet utrede hvor mye narkotika som skulle regnes for å være en brukerdose, hvilke tilbud/sanksjoner som skulle gis den enkelte som blir tatt med narkotika, og hva som burde skje dersom en person ikke følger opp tilbud/sanksjoner som er gitt.

Utvalget var pålagt å særlig vurdere erfaringer fra Portugal, som i 2001 flyttet den rettslige reguleringen av bruk og besittelse av narkotiske stoffer fra straffelovgivningen til helse- og sosialsektoren (begrenset til opptil ti brukerdoser).

## Medlemmer
* , førstestatsadvokat (utvalgsleder)
* , professor ved Det juridiske fakultet ved Universitetet i Bergen
* , førsteamanuensis ved Høgskolen i Sørøst-Norge
* , ruskonsulent i Søgne kommune
* , seksjonsleder ved Lovisenberg Diakonale Sykehus
* , lege ved St. Olavs hospital
* , forskningsleder ved Stavanger universitetssjukehus
* Kenneth Arctander Johansen, Rusmisbrukernes Interesseorganisasjon
* , styreleder i MARBORG
* , politiinspektør i Politidirektoratet

## Utvalgets rapport
Rusreformutvalget skulle avgi sin utredning til Helse- og omsorgsdepartementet og Justis- og beredskapsdepartementet innen 31. desember 2019. Det overleverte sin rapport, NOU 2019: 26 «Rusreform – fra straff til hjelp», 19. desember 2019.

### Dissens
Utvalgsmedlem  ga deler av utredningen til politidirektør Benedicte Bjørnland ti dager før utredningen ble overlevert til departementene og offentliggjort. Swahn ønsket ikke avkriminalisering, og han tok dissens. I dissensen stod det at utvalget gikk inn for avkriminlisering i tillegg til hvorfor han var imot dette. Det var denne dissensen han sendte til politidirektøren. Tre dager før utvalget skulle overlevere sin utredning, skrev Bjørnland i en aviskronikk: «I samfunnsdebatten har flere allerede tatt til orde for å avkriminalisere bruk og besittelse av alle typer narkotika. Jeg mener at dette ikke er riktig svar på narkotikautfordringene.» Dette førte til at flere kritiserte Bjørnland for å gjøre politiet til en politisk aktør og for å starte debatten før utredningen var overlevert. Bjørnland avviste kritikken. Hun mente at politiet i kraft av å være fagpersoner har et ansvar for å ta del i debatten som en faglig stemme.

### Konsekvens
I februar 2021 lanserte regjeringen Solberg en reform som bygget på utredningen fra Rusreformutvalget.

## Se også
* Rushåndhevingsutvalget

## Referanser


## Eksterne lenker
*
Freedom of the Press Foundation

**Freedom of the Press Foundation** er en amerikansk ideell organisasjon som kjemper for ytrings- og pressefrihet. Organisasjonen ble opprettet i 2012. Den er mest kjent for å ha opphevet den finansielle blokkaden mot WikiLeaks og for å ha utviklet SecureDrop, et system hvor varslere kan kommunisere sikkert med journalister.

Siden 2014 er Edward Snowden medlem av styret.

## Referanser


## Eksterne lenker
* 
*
Consumer Product Safety Commission

**Consumer Product Safety Commission** (**CPSC**) er en amerikansk føderal etat med ansvar for å fremme trygghet i forbrukervarer. CPSC koordinerer tilbakekall av utrygge produkter, evaluerer produkter basert på forbrukerklager og bransjemeldinger, utvikler trygghetsstandarder (noen preseptoriske, andre deklaratoriske) og forsker på produktrelatert sykdom.

## Referanser


## Eksterne lenker
*
Skrugard

En **skrugard** er en type sjøis som dannes når flak av is presses sammen og brekkes opp og isblokkene mellom flakene fryser helt eller delvis sammen og kompakteres. Skrugarder kan være svært dype, og opptil 50 meter dype skrugarder har vært hevdet målt i Nordishavet, og 35 meter i Framstredet.

Skrugarder er de tykkeste havistrekkene og utgjør opptil 30–40 % av det totale havisarealet.

## Deler av en skrugard
Skrugarder er vanligvis delt inn i følgende deler:

* **Seil** er den delen som stikker opp over vannlinjen. 
* **Kjøl** er den delen som stikker ned under vannlinjen. 
* **Det konsoliderte laget** er det laget som dannes når ny is dannes mellom isblokkene som er dykket ned under vann. Dette laget er veldig sterkt, og kan skape store skader hvis en skrugard kolliderer med for eksempel et skip eller en offshore-installasjon.
Gjennomsnittlig konsoliderte lagtykkelse på arktiske skrugarder er 1,6 m. Vanligvis konsoliderer skrugarder seg raskere enn udeformert is på grunn av deres makroporøsitet. Kjølporøsitet (brøkdel av vannfylte tomrom) er i det brede området 10–40 %. Om vinteren konsoliderer skrugarder seg opptil to ganger raskere enn udeformert is, med forholdet mellom udeformert is og konsolidert lagtykkelse proporsjonalt med kvadratroten av skrugarders porøsiteten. Dette resulterer i 1,6–1,8 forhold mellom konsolidert lag og udeformert istykkelse ved slutten av vintersesongen. Noen ganger kan skrugarder bli funnet fullstendig konsoliderte med total tykkelse på opptil 8 m. Observasjoner antyder at den største delen av konsolideringen skjer i løpet av vårsesongen når det under varmluftinntrengninger eller dynamiske hendelser snø kan komme inn i kjølene via åpent vann og øke konsolideringshastigheten.

Skrugarder smelter vanligvis raskere enn udeformert is, både ved overflaten og nederst. Hastigheten på bunnsmeltingen er rundt 4 ganger større for skrugarder enn for udeformert is. Vanligvis smelter dypere og smalere skrugarder raskere enn grunne og brede skrugarder.

## Referanser
Loy Kandahar

**Lōy Kandahār** (, eller "Stor-Kandahar") er en historisk og kulturell region i Afghanistan.
Loy Kandahar bestod av de afghanske provinsene Kandahar, Helmand, Farah, Urozgan, Zabul og en stor del av Nimruz, samt den pashtunske nordlige delen av Balutsjistan i Pakistan.

## Referanser
Vaijärvi

**Vaijärvi** (nordsamisk: *Vaddjávri*, enaresamisk: *Vaijävri*) er en innsjø i Utsjok kommune i Finland. Den ligger 47 kilometer sørøst for kommunesenteret Utsjok. Vaijärvi har utløp mot sør til Vaijoki, og er en del av Neidenvassdraget.

## Referanser
Nahr al-Kalb

**Nahr al-Kalb** (arabisk: نهر الكلب; «Hundeelven») er en periodisk elv i Libanon. Den har en lengde på 30 kilometer fra kildene i Libanonfjellene. Om sommeren er eneste kilde i nærheten av Jeitagrotten noen kilometer fra kysten; øvre løp er da uttørret. Utløpet i Middelhavet er like sør for byen Jounieh.

Nahr al-Kalb ble i antikken kalt *Lycus* eller *Lykos*; gresk for «ulv». 

Ravinen som Nahr al-Kalb flyter gjennom har vært bebodd siden paleolitikum. Generaler og erobrere fra fortiden har tradisjonelt brukt området ved elvens munning som et sted for minnesmerker over deres erobringer og kampanjer. På begge sider av elva er det hugget om lag 20 innskrifter fra ulike epoker inn i klippeveggene.

Her finnes tre hieroglyfiske steler fra egyptiske invasjoner, inkludert en avtale fra 1200-tallet f.Kr. som konkluderer med at Ramses II satte Nahr al-Kalb som grensen mellom Egypt og området til hetittene. Det finnes også kileskrift-inskripsjoner fra assyriske og babylonske konger, samt greske, romerske og arabiske påskrifter. Andre innskrifter handler om Napoleon III's invasjon i 1860, Libanons uavhengighet fra Frankrike i 1943 og den israelske tilbaketrekkingen fra Sør-Libanon i 2000.

I 2005 ble minnesmerkene ført opp på UNESCOs liste over verdens dokumentarv.

## Referanser


## Eksterne lenker
*
Tirthankara

En **tīrthaṅkara** (sanskrit) er i jainismen en «vadestedsmaker» som er en frelser og åndelig lærer som berger mennesker trygt over «verdenslidelsens hav» ved å forkynne *[[Dharma (jainisme)|dharma]]* eller den rettferdige vei. Ordet *tirthankara* er en grunnlegger av en *[[Tirtha (jainisme)|tirtha]]* som opphever havet av gjentatte fødsler og død eller *[[Saṃsāra (jainisme)|saṃsāra]]*. Ifølge jainismen er en *tirthankara* et sjeldent individ som har overvunnet *saṃsāra* for seg selv og laget en vei for andre. Etter erkjennelsen av den sanne natur til selvet eller sjelen, oppnår en *Tīrthaṅkara* allvitenhet eller *[[Kevala Jnana]]*, og blir en som grunnlegger jainismen på nytt. Han sørger for en bro som andre kan gå over ved å følge den nye læreren fra *saṃsāra* til *[[Moksha (jainisme)|moksha]]* eller frigjørelse.

## Referanser
Anne-Kathrine Parow

**Anne-Kathrine Parow** (født ***Larsen*** den 10. november 1938 på Orkanger, død 14. januar 2001 i Trondheim) var en norsk lærer, kultursjef og politiker (Ap). Hun var Trondheims ordfører fra 1982 til 1984.

## Liv og virke
### Bakgrunn
Anne-Kathrine Larsen var datter av kommunesekretær Kolbjørn Jacob Larsen og hustru Esther Togstad på Orkanger. Hun var søster av Orkdals ordfører Rudolf Larsen og kusine av fylkesutdanningssjef og politiker Johan Solheim. Hun tok lærerprøven ved Sagene lærerskole i 1961 og 2. avdeling spesialpedagogikk ved Trondheim lærerhøgskole i 1976. 

### Karriere
Anne-Kathrine Larsen var lærer i fem år, og konsulent hos skolesjefen i Trondheim kommune i ett år. Hun giftet seg med den senere tannlegen Peter Parow (bror til Anneliese Dørum).

Parow ble første gang innvalgt i Trondheim bystyre under det såkalte kvinnekuppet i 1971. 

Hun var Trondheims varaordfører fra 1980 til 1981 under Olav Gjærevoll. Fra 1. januar 1982 til 31. desember 1984 var hun ordfører i Trondheim, som den første kvinne i vervet. Parow ble valgt til ordfører etter ett valgteknisk samarbeid mellom Arbeiderpartiet og Høyre. Dette på grunn av at Kari Hansen som var bystyrerepresentant for Rød Valgallianse, ikke skulle avgjøre om hun eller Axel Buch ble valgt til ordfører. Dermed ble Parow ordfører, og Axel Buch hennes varaordfører. 

Deretter var hun ansatt som kultursjef i Trondheim kommune fra 1982 til 1992, og som kultursjef i Steinkjer kommune fra 1993 til 1997.

Hun giftet seg på nytt i 1987 med daværende rådmann Axel Buch, en høyremann som tidligere hadde vært hennes varaordfører. De bodde på gården Hammer på Inderøy i noen år til hans død i 1998.

Anne-Kathrine Parow døde i 2001 etter et kort sykeleie. Hun ble begravet på Havstein kirkegård. 

Hun er den første kvinnelige ordfører som fikk egen vei, i 2019 på Tiller.

## Referanser
Andrej Kuznetsov

**Andrej Kuznetsov**er navnet til flere personer:

* Andrej Kuznetsov (langrennsløper)
* Andrej Kuznetsov (tennisspiller)
* Andrej Kuznetsov (volleyballspiller)
Lukáš Cingeľ

**Lukáš Cingeľ** (født 10. juni 1992) er en slovakisk ishockeyspiller.

Han representerte Slovakia under Vinter-OL 2018 i Pyeongchang, hvor han ble utslått i gruppespillet med det slovakiske landslaget. 

## Referanser


## Eksterne lenker
*
Mikko Lehtonen

**Mikko Lehtonen** (født 16. januar 1994) er en finsk ishockeyspiller.

Han representerte Finland under Vinter-OL 2018 i Pyeongchang, hvor han ble utslått i kvartfinalen med det finske landslaget.

## Referanser


## Eksterne lenker
*
Marko Anttila

**Marko Anttila** (født 25. mai 1985) er en finsk profesjonell ishockeyspiller som spiller for Jokerit i Kontinental Hockey League (KHL). Han har tidligere spilt for Ilves i SM-liiga, Metallurg Novokuznetsk i KHL og Örebro HK i Svenska hockeyligan (SHL). Han ble valgt av Chicago Blackhawks som nummer 260 i den niende runden av NHL Entry Draft 2004. Han har fått kallenavnet «Mörkö» (finsk for Hufsa) på grunn av sin størrelse.

Anttila har representert Finland internasjonalt og deltatt i fem VM-turneringer og har vunnet to VM-gull (2019, 2022) og ett sølv (2021). Han representerte Finland under Vinter-OL 2018 i Pyeongchang, hvor laget ble utslått i kvartfinalen, og i Vinter-OL 2022 i Beijing hvor han vant gull.

## Referanser


## Eksterne lenker
*
Diervilla

**Diervilla** (*Diervilla lonicera*) er en løvfellende busk i kaprifolfamilien. Den blir 0,6–1,2 m høy med utoverliggende greiner og sprer seg med rotskudd. Bladene har kort stilk, og blomstene er grønngule. Frukten er en kapsel. Blomstringstida er fra tidlig juni til tidlig juli, men det hender at den blomstrer så seint som august. Kapslene åpner seg og slipper frø i september.

Arten er fordringsløs og trives i tørr og steinete jord. Den vokser i skog under trær som banksfuru, balsamedelgran, svartgran, rødfuru, amerikaosp, *[[Populus grandidentata]]*, *[[Prunus pensylvanica]]*, papirbjørk, weymouthfuru, rødeik, rødlønn, kanadahemlokk, gulbjørk, sukkerlønn, amerikabøk, svartlind, tuja, svartask, kvitalm, fargeeik, kviteik, tulipantre og kvitgran. I undervegetasjonen kan den vokse sammen med blant annet nebbhassel, gråor (subsp. *rugosa*), grønnor (subsp. *crispa*), krypberglyng, bærlyng, kryparalia og einstape.

Utbredelsen omfatter østlige Nord-Amerika fra Newfoundland vestover til Saskatchewan og sørover til Nova Scotia, New England og Delaware. I Appalachene finnes den videre sørover til Virginia, Nord-Carolina og Tennessee. Den finnes vestover til Ohio, Indiana, Illinois og Iowa.

*Diervilla lonicera* er en viktig næringsplante for elg, hvithalehjort og spisshalejerpe, men har bare underordnet betydning for skogskaribu. Den dyrkes som prydbusk i hager, og i Norge er den hardfør til herdighetssone 4.

## Galleri

Diervilla lonicera 2017-05-23 1483.jpg|Bladverk
Diervilla lonicera 5492641 4x3.jpg|Blomster
Diervilla lonicera 3 (5098095170).jpg|Nærbilde blomster
Diervilla lonicera 5472052 4x3.jpg|Rester av frukt


## Kilder
* 
* 
* 

## Eksterne lenker
*
Sakari Manninen

**Sakari Manninen** (født 10. februar 1992) er en finsk profesjonell ishockeyspiller som spiller for Genève-Servette HC i sveitsiske National League (NL). Han har tidligere spilt for Jokerit og Salavat Julajev Ufa i russiske Kontinental Hockey League (KHL); Oulun Kärpät og HPK i finske Liiga; Örebro HK i Svenske hockeyligan (SHL) og Henderson Silver Knights i American Hockey League (AHL).

Manninen har representert Finland internasjonalt og deltatt i fire VM-turneringer og har vunnet to VM-gull (2019 og 2022). Han har deltatt i to OL-turneringer (2018 og 2022) og har vunnet ett OL-gull (2022).

## Referanser


## Eksterne lenker
*
Teemu Hartikainen

**Teemu Hartikainen** (født 3. mai 1990) er en finsk profesjonell ishockeyspiller som spiller for Salavat Julajev Ufa i russiske Kontinental Hockey League (KHL). Han har tidligere spilt for Edmonton Oilers i National Hockey League (NHL) og KalPa i finske SM-liiga. Han ble valgt som nummer 163 av Edmonton Oilers i NHL Entry Draft 2008.

Hartikainen har representert Finland internasjonalt og deltatt i én VM-turnering (2015) og to OL-turneringer (2018 i Pyeongchang og 2022 i Beijing) og har vunnet ett OL-gull (2022).

## Referanser


## Eksterne lenker
*
Norgesmesterskapet i poker 2018 Dublin

**[[Norgesmesterskapet i poker]] 2018 Dublin** var det første norgesmesterskapet i poker i 2018 og ble arrangert fra 17. til 25. mars 2018 på Citywest Hotel i Dublin i Irland. Det andre norgesmesterskapet vil bli avholdt på Oslofjord Convention Center i månedsskiftet august/september.

## Turneringer
Det vil spilles åtte turneringer:
# Texas Hold’em Fixed Limit 6-handed &ndash; 400 EUR
# Texas Hold’em No Limit Heads Up Triple Chance &ndash; 800 EUR
# 8-Game Mixed Limit &ndash; 800 EUR
# Texas Hold’em No Limit Ladies &ndash; 400 EUR
# Texas Hold’em No Limit Senior &ndash; 400 EUR
# Omaha Pot Limit 6-handed Triple Chance &ndash; 800 EUR
# Texas Hold’em No Limit Main Event &ndash; 800 EUR
# Texas Hold’em No Limit 6-handed Turbo &ndash; 400 EUR

### Texas Hold'em No Limit Main Event
Turneringen ble spilt 21. til 25. mars, med buy-in på €800 og 1254 deltakere.

### Texas Hold’em Fixed Limit 6-handed
Turneringen ble spilt 17. til 18. mars, med buy-in på €400 og 132 deltakere.

### Omaha Pot Limit 6-handed Triple Chance
Turneringen ble spilt 19. til 20. mars, med buy-in på €800 og 291 deltakere.

### Texas Hold'em No Limit Ladies
Turneringen ble spilt 20. til 21. mars, med buy-in på €400 og 113 deltakere.

### Texas Hold'em No Limit Senior
Turneringen ble spilt 20. til 21. mars, med buy-in på €400 og 121 deltakere.

### 8-Game Mixed Limit
Turneringen ble spilt 18. til 21. mars, med buy-in på €800 og 115 deltakere.

### Texas Hold'em No Limit 6-handed Turbo
Turneringen ble spilt 24. mars, med buy-in på €400 og 641 deltakere.

## Referanser


## Eksterne lenker
*
Erlend Lesund

**Erlend Lesund** (født 1994) er en norsk ishockeyspiller som spiller for Rögle BK. Før det spilte han for Mora IK og Sparta Warriors

Han representerte Norge under Vinter-OL 2018 i Pyeongchang, hvor han ble utslått i kvartfinalen med det norske landslaget.

## Referanser


## Eksterne lenker
*
Alexander Reichenberg

**Alexander Prince Fredrik Ramprecht Reichenberg** (1992–2024) var en norsk ishockeyspiller.

Alexander Reichenberg ble født i Mora og begynte sin profesjonelle karriere i hjembyklubben Lillehammer IK i GET-ligaen i 2008/09-sesongen. Etter to sesonger i Storhamar Ishockey flyttet han til utlandet for 2017/18-sesongen med HC Sparta Praha i Tsjekkisk Extraliga (ELH), Reichenberg returnerte til Lillehammer 1. september 2018.

Han representerte Norge under Vinter-OL 2018 i Pyeongchang, hvor han ble utslått i kvartfinalen med det norske landslaget.

Reichenberg tok sitt eget liv 5. mai 2024, 31 år gammel, familien valgte å være åpen om dødsårsaken.

## Referanser


## Eksterne lenker
* 
* 
*
Staffan Kronwall

**Staffan Kronwall** (født 10. september 1982) er en svensk ishockeyspiller.

Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget. 

## Referanser


## Eksterne lenker
*
Veli-Matti Savinainen

**Veli-Matti Savinainen** (født 5. januar 1986) er en finsk ishockeyspiller.

Han representerte Finland i Vinter-OL 2018 i Pyeongchang, hvor han ble utslått i kvartfinalen med det finske landslaget. 

## Referanser


## Eksterne lenker
*
Washington Headquarters Services

**Washington Headquarters Services** (**WHS**) er en serviceavdeling i USAs forsvarsdepartement. WHS ble opprettet i 1977, har cirka 1 300 ansatte og ansvar for drift og forvaltning av kontorbygningen The Pentagon utenfor Washington, DC, samt administrative tjenester for forsvarsministerens kanselli og militærdepartementenes hovedkvarterstaber.

David «Doc» O. Cooke var sjef for WHS fra etableringen og frem til sin død i 2002 og ble med tiden kalt for «Pentagons borgermester».

## Eksterne lenker
* www.whs.mil  - offisielt nettsted.
Andrej Babiš

**Andrej Babiš** (født 1954) er en tsjekkisk forretningsmann og politiker (ANO 2011). Han ble 6. desember 2017 utnevnt som Tsjekkias statsminister og ble i 2021 etterfulgt av Petr Fiala. Babiš var per 2016 gjennom sitt selskap Agrofert eier av en milliardformue, med 250 ulike selskaper i 18 land.

Han ble på nytt statsminister i desember 2025.

## Referanser
Venerabile Collegium Anglorum

**Venerabile Collegium Anglorum** («Venerable English College») er et katolsk presteseminar i Roma, for utdannlse av prester for England og Wales. Det ble grunnlagt i 1579 og er den eldste fortsatt bestående engelske institusjon utenfor England.

## Historie
Ankomsten av kardinal William Allen til Roma høysommeren 1576 medførte en nysatsing på undervisningens område. Kardinal Allen, som, likesom kardinal Newman tre århundrer senere, hadde forlatt et fellowship ved Oriel College i Oxford, hadde allerede grunnlagt et presteseminar i Douai i 1568 (*[[Collège des Anglais Douai]]*), som hadde trukket til seg 240 studenter, hvorav mange fra hans tidligere universitet.

Pave Gregor XIII støttet hans planer om en lignende institudjon i Roma og utferdiget grunnleggelsesbullen i 1579. Kollegiet har vært kjent som «det ærverdige» (*venerabile*) siden 1818 på grunn av de mange studenter herfra og fra andre utenlandske utdannelsessteder som etter hjemkomst til fedrelandet led martyrdøden for sin katolske tro mellom 1581 og 1679. De æres i den katolske kirke som de førti martyrer fra England og Wales. Den første var Ralph Sherwin og de siste David Lewis, John Wall og Anthony Turner.

## Eksterne lenker
*
Oriel College

**Oriel College** er et college ved University of Oxford i Oxford i England. Colleget ble grunnlagt i 1324 av presten Adam de Brome, en kirkemann i kong Edvard II av Englands tjeneste, med kongen som beskytter. Colleget kalles derfor også **King's College** eller **King's Hall**, og den regjerende monarken er tradisjonelt collegets beskytter.

Blant collegets mest kjente studenter er den oppdagelsesreisende Walter Raleigh og blant lærerne var nobelpristakerne Alexander Todd (kjemi 1957) og James Meade (økonomi 1977).

## Eksterne lenker
*
MT «Vestri»

**MT «Vestri»** var et tankskip bygd i 1953 på Eriksbergs mekaniske verkstads i Göteborg i Sverige, og overlevert Navigare i Stockholm som «Marianne». I 1960 ble skipet solgt til Smedvigs Tankrederi i Stavanger og hun ble omdøpt til «Vestri». 1967 ble hun solgt til Italia og i 1975 ble hun hugget opp.

## Kilder
* M/T Vestri på Sjøhistorie.
* Fiducia på Baltic Shipping Service
Chad Billins

**Chad Billins** (født 26. mai 1989) er en amerikansk ishockeyspiller.

Han representerte USA under Vinter-OL 2018 i Pyeongchang, hvor han ble utslått i kvartfinalen med det amerikanske landslaget. 

## Referanser


## Eksterne lenker
*
Anna Maria Ulfeldt

**Anna Maria riksgrevinne Ulfeldt** (født komtesse **von Sinzendorf** 2. november 1673, død 31. juli 1736) var en østerriksk overhoffmesterinne. 

Hun var datter av riksgreve Rudolph Sinzendorf (1636–1677) og hustru Eva Susanna von Zinzendorf (1636–1709) og ble i 1697 gift med riksgreve, senere visekonge av Catalonia, Leo Ulfeldt, sønn av Corfitz Ulfeldt og Leonora Christina Ulfeldt. Ektemannen døde i 1716 hvoretter Anna Maria ble overhoffmesterinne hos enkekeiserinne Maria Elisabeth av Østerrike (1680–1741) i Bruxelles. Her døde hun den 31. juli 1736. 

Parets barn var den senere diplomat Anton Corfitz, officeren Frantz Anton (1711–1741) samt datteren Karoline Elisabet. 

## Referanser
Krypton (TV-serie)

***Krypton*** er en amerikansk fjernsynsserie utviklet av David S. Goyer og Damian Kindler for Syfy. Seriens handling finner sted på planeten Krypton, rundt 200 år før Kal-El/Supermann blir født og planeten blir ødelagt, og fokuserer på hans farfar, Seg-El (Cameron Cuffe). *Krypton* hadde premiere 21. mars 2018, og den første sesongen består av ti avsnitt.

## Rolleliste
* Seg-El … Cameron Cuffe
* Daron-Vex … Elliot Cowan
* Jayna-Zod … Ann Ogbomo
* Dev-Em … Aaron Pierre
* Kem … Rasmus Hardiker
* Brainiac … Blake Ritson
* Nyssa-Vex … Wallis Day
* Val-El … Ian McElhinney
* Charys-El … Paula Malcomson

## Referanser


## Eksterne lenker
*
Valerija Tarakanova

**Valerija Dmitrijevna Tarakanova** (russisk: Валерия Дмитриевна Тараканова, født 20. juni 1998) er en russisk ishockeyspiller.

Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 4 med det russiske landslaget. 

## Referanser


## Eksterne lenker
*
Kjell Atle Brunborg

**Kjell Atle Brunborg** (født 5. februar 1955, død 14. mars 2018 i Bergen) var en norsk fagforeningsmann, fra 2004 til 2016 forbundsleder i Norsk Jernbaneforbund.

Brunborg kom fra en typisk jernbanefamilie, der han ble «kjørt med dresin til og fra skolen hver dag». Familien bodde først på Finse, senere på Mjølfjell på Bergensbanen. Han begynte å arbeide ved jernbanen i 1972. 

Brunborg fikk første tillitsverv i Jernbaneforbundet i 1981. Han startet som nestleder i den lokale foreningen i Bergen.

Politisk var han hjemmehørende i Arbeiderpartiet.

I 2016 ble han tildelt LO-utmerkelsen Pioneren for sin lange innsats i fagbevegelsen.

## Referanser
Akane Hosoyamada

**Akane Hosoyamada** (født 9. mars 1992) er en japansk ishockeyspiller.

Hun har representert hjemlandet i to OL-turneringer: 2018 i Pyeongchang (6. plass) og 2022 i Beijing. 

## Referanser


## Eksterne lenker
*
Naho Terashima

**Naho Terashima** (født 2. mai 1993) er en japansk ishockeyspiller.

Hun representerte Japan under Vinter-OL 2018 i Pyeongchang, hvor hun ble nummer 6 med det japanske landslaget. 

## Referanser


## Eksterne lenker
*
Pioneren

**Pioneren** er en utmerkelse som har blitt delt ut i norsk LO fra 1977. Den gis til fagforeningsfolk som «har gjort en betydelig innsats i/for fagbevegelsen i minst 25 år sammenhengende».

LO står bak prisen, mens de enkelte LO-forbund står for betaling og tildeling.

Utmerkelsen deles ut i form av en 25 cm. høy kopi av den kjente statuen ved LO-bygget på Youngstorget, «Pioneren». Kunstneren bak skulpturen er Per Palle Storm, som har tilkjent LO alle rettigheter til kopiering av figuren.

## Eksterne lenker
* «Pioneren – honnør for betydelig innsats i fagbevegelsen», Fri Fagbevegelse.no
Emmy Alasalmi

**Emmy Alasalmi** (født 17. januar 1994) er en svensk ishockeyspiller.

Hun representerte Sverige under Vinter-OL 2018 i Pyeongchang, hvor hun ble nummer 7 med det svenske landslaget. 

## Referanser


## Eksterne lenker
*
Maja Nylén Persson

**Maja Nylén Persson** (født 20. november 2000) er en svensk ishockeyspiller.

Hun representerte Sverige under Vinter-OL 2018 i Pyeongchang og Vinter-OL 2022 i Beijing.

## Referanser


## Eksterne lenker
*
Shannon Sigrist

**Shannon Sigrist** (født 1999) er en sveitsisk ishockeyspiller.

Hun representerte Sveits under Vinter-OL 2018 i Pyeongchang, hvor hun ble nummer 5 med det sveitsiske landslaget. 

## Referanser


## Eksterne lenker
*
Bikkejohka

**Bikkejohka** kan vise til:

* Bikkejohka (Utsjok) – ei elv i Utsjok kommune i Finland
* Bikkejohka (Tana) – ei elv i Tana kommune i Finnmark
Danelle Im

**Danelle Im** (født 21. januar 1993) er en canadiskfødt sørkoreansk ishockeyspiller.

Hun representerte spesiallaget Korea under Vinter-OL 2018 i Pyeongchang, hvor hun ble nummer 8 med det koreanske laget. 

## Referanser


## Eksterne lenker
*
Sprint-NM på skøyter 2018

**Sprint-NM på skøyter 2018** var tildelt Bjugn-Ørland Skøyteklubb som teknisk arrangør, med arrangementsdatoene 24. og 25. mars 2018 med offisiell trekning den 23. mars.

## Program
Utdrag fra veiledende tidsplan.

## Sammenlagtmedaljører

## Distansemedaljører
### Senior kvinner

### Senior menn

### Junior kvinner

### Junior menn

## Funksjonærer
* Overdommere var Rune Wulvik (senior), Are Strickert (junior) og assisterende overdommer var Einar Holstad (senior og junior).
* Startere var Arnt Åge Grande og Hege Gundersen.
* Teknisk delegert fra Norges Skøyteforbund : Olav Bakkestuen.
** Det var også oppnevnt øvrige funksjonærer.

## Referanser




## Eksterne lenker
* 
* Resultatservice  fra GlitreTid.no
*
Aaron Kostner

**Aaron Kostner** (født 1999) er en italiensk kombinertløper.

Han representerte Italia under Vinter-OL 2018 i Pyeongchang, hvor han ble nummer 37 og 44. 

## Referanser


## Eksterne lenker
*
Szczepan Kupczak

**Szczepan Kupczak** (født 29. november 1992) er en polsk kombinertløper.

Han representerte Polen under Vinter-OL 2018 i Pyeongchang, hvor han ble nummer 25 og 39. 

Under Vinter-OL 2022 i Beijing, ble han nummer 34 i normalbakke/10 km. 

## Referanser


## Eksterne lenker
*
Rødt Oslo

**Rødt Oslo** er partiet Rødts fylkesorganisasjon i Oslo. Det ble stiftet 25. mars 2007. Fylkespartiet er det største i Rødt og har  medlemmer. Leder i Rødt Oslo er Jenny Eiksund.

Rødt Oslo består av 20 lokallag – 13 geografiske lokallag og sju ulike temalag. Fylkeslaget har ansvar for å arrangere nominasjonsmøter for valg av kandidater til Oslo bystyre og Stortinget.

## Bystyreperioden 2023–2027
### Bystyret
I perioden 2023–2027 har Rødt Oslo fire representanter i Oslo bystyre:
* Siavash Mobasheri (gruppeleder og nestleder i helse- og sosialutvalget)
* Sofia Rana (gruppenestleder og medlem av byutviklingsutvalget)
* Mari Rise Knudsen (medlem av samferdsels- og miljøutvalget)
* Jorunn Folkvord (medlem av kultur- og utdanningsutvalget)
Rødts representanter er i opposisjon til det sittende byrådet som består av Høyre og Venstre.

### Bydelsutvalg
Rødt Oslo er i perioden 2023–2027 representert bydelsutvalgene i følgende bydeler (antall representanter): Alna (1),Bjerke (1), Gamle Oslo (2), Grorud (1), Grünerløkka (1), Sagene (1), St. Hanshaugen (1), Søndre Nordstrand (1), Østensjø (1) og Nordre Aker (1).

Fram til 2024 var Rødt representert med to representanter i Bydel Stovner, men i september 2024 meldte de to seg ut av Rødt etter å ha fremmet forslag i bydelsutvalget som var i strid med Rødts politikk

## Bystyreperiodene 2015–2019 og 2019–2023
Etter valget i 2015 inngikk Rødt Oslo en samarbeidsavtale med byrådet bestående av Arbeiderpartiet, SV og Miljøpartiet De Grønne. Avtalen ga Rødt posisjonen som nestleder i kultur- og utdanningskomiteen.

Etter valget i 2019 inngikk Rødt Oslo en mindre omfattende avtale med AP, SV, og MDG-byrådet. Avtalen forpliktet partiene til å søke å danne flertall for ordinært og revidert budsjett, og å fortsette et konstruktivt samarbeid på saksfelt og områder partiene har felles interesser.

## Stortingsperioden 2021–2025
Rødt Oslo har to representanter på Stortinget i perioden 2021–2025; Bjørnar Moxnes og Seher Aydar. Stine Westrum er vararepresentant.

## Referanser
Parinirvana

**Parinirvāṇa** (sanskrit; pali: parinibbāna) er et begrep i buddhismen; som vanligvis blir brukt til å referere til *nirvana-etter-døden*, som inntreffer ved døden av den menneskelige til noen som har oppnådd *[[Nirvana|nirvāṇa]]* i hans eller hennes levetid. Det innebærer frigjørelse fra saṃsāra, karma og gjenfødelse så vel som oppløsning av skandhaene.

I enkelte mahāyāna-skrifter, deriblant *[[Mahāyāna mahāparanirvāna-sutraen]]*, er parinirvāṇa beskrevet som området for Buddhas evige sanne atman eller selv.
Kabinettsspørsmål

Et **kabinettsspørsmål** stilles når den valgte ledelsen (for eksempel en regjering eller et medlem av regjeringen) i et land, en by eller annen myndighet med parlamentarisk styresett, setter sin stilling inn på å få standpunktet sitt i en sak vedtatt av den lovgivende forsamlingen. Formålet er å presse partier eller grupper som utgjør en del av en regjerings parlamentariske støttegrunnlag, for å få dem til å støtte regjeringen i en sak som de ellers er uenige i. Resultatet avgjør altså om ledelsen eller personen skal fortsette i sin stilling.

## Kabinettsspørsmål i Norge

I Norge er kabinettsspørsmål blitt brukt flere ganger på nasjonalt nivå, og førte til blant annet at Kåre Willochs regjering måtte gå av i 1986 og at Kjell Magne Bondeviks første regjering gikk av i 2000.

Siden 1945 har en regjering stilt kabinettsspørsmål 23 ganger og tre av disse ble vedtatt. Sist gang et kabinettsspørsmål ble vedtatt, og en regjering gikk av, var Kjell Magne Bondeviks første regjering som måtte gå av i 2000.

Sist gang et kabinettsspørsmål ble stilt var Kjell Magne Bondeviks andre regjering 28.11.2001 under debatten om statsbudsjettet for 2002, for å få regjeringens forslag til statsbudsjett vedtatt. Forslaget det ble stilt kabinettsspørsmål om (statsbudsjettet) ble vedtatt, og regjeringen ble dermed sittende.

Bruken av kabinettsspørsmål er ikke regulert i Grunnloven, men andre sider av parlamentarismen er grunnlovsfestet i § 15.

## Se også

* Mistillitsforslag
* Tillitsvotum

## Referanser
Tāranātha

**Tāranātha** (fødenavn *Kun-dga'-snying-po*, som er en tibetansk ekvivalent til sanskrit *Anandagarbha*;  født 1575 i Tibet, død 1634 i Urga i Mongolia) var en  Lama innenfor skolen Jonangpa i tibetansk buddhisme. Han er betraktet som skolens mest nevneverdige eksponent.

Taranatha ble angivelig født på samme fødselsdagen til Padmasambhava. Han adopterte sanskritnavnet Taranatha, som en indikasjon på verdien han la i studiet av sanskrit, på en tid da mestringen av dette språket hadde blitt mindre vanlig i Tibet enn det en gang var. Det var også en hyllest til hans indiske lærer,  Buddhaguptanatha.

Hans kvaliteter ble anerkjent av mange i ung alder, noe som ofte er tilfelle med store mestere. Han studerte under mestrene Je Draktopa, Yeshe Wangpo, Kunga Tashi og Jampa Lhundrup, selv om hans primære lærer var Buddhaguptanatha.

Taranatha ble anerkjent av Khenchen Lungrik Gyatso som gjenfødselen av Krishnacarya og Khenchen's egen lærer, Jetsun Kunga Drolchok.

## Referanser
Jasper Good

**Jasper Good** (født 10. mai 1996) er en amerikansk kombinertløper.

Han representerte USA under Vinter-OL 2018 i Pyeongchang, hvor han ble nummer 43 og 45. 

## Referanser


## Eksterne lenker
*
Bjørn Tomren

**Bjørn Tomren** (født 1981) er en norsk jodler, strupesanger, visesanger, og komponist fra Tomrefjord i Møre og Romsdal. Han har en dyp sangstemme (bass). 

Han ble kjent under artistnavnet Polkabjørn i polka- og jodleduoen Polkabjørn og Kleine Heine. De har, etter starten i 2006, opptrådt på festivaler, barer og som konferansierer. De opptrådte under ski-VM i 2011 i Oslo. I den forbindelsen laget de låten «I like to ski» med Daniel Herskedal, Ole Edvard Antonsen og Hallvar Djupvik. Tomren fattet interesse for jodling da han hørte Odd Pedersen fra Vestnes fremføre «Jeg er fra Romsdalen, Norges Tyrol» i et opptak fra 1942.

Tomren har tilbakelagt Norge på langs på fire ulike måter: på ski, til fots, padlende og roende. Han er låtskriver og spiller i visegruppa Kniven på strupen sammen med Ole Paus, strupesangtrioen «Huurd Altan Hangai Tu», americanabandet The Thomas Quickstep Experience, salmesangtrioen Samantha Foxtrot, elektronikaduoen «FIK», pønkbandet «Tomra Konfeksjon» og salmesangkollektivet «Tomra Pjolter- og Salmesangforening».

Han ga i 2019 ut sitt første album, *Bad Science Fiction*, som *Bergens Tidende* karakteriserte som «så mørk at man kan drukne i den». Ballade omtaler den som musikk for dagen derpå.

Han vant NRKs program *[[Stjernekamp]]* i 2021-sesongen. Han har deltatt i verdensmesterskap i strupesang.

Han holdt konsert under Festspillene i Bergen i 2021.

Bjørn Tomren ble kåret til «årets romsdaling» av *Romsdals Budstikke* sine lesere i 2021.

## Diskografi
### LP
* *Bad Science Fiction* – (Propeller Recordings, 2019)

## Referanser


## Eksterne lenker
* 
*
Hallvar Djupvik

**Hallvar Djupvik** (født 1985) er en norsk tenor, visesanger og multimusiker fra Tomrefjord i Møre og Romsdal.
Djupvik har studert ved musikkonservatoriet i Kristiansand og ved Operaakademiet i København.  

Han har gestaltet roller som Alfredo i *[[La traviata]]*, Don Ottavio i *[[Don Giovanni]]*, Eumete i *[[Ulysses vender hjem]]* og Don José i *[[Carmen]]*.

Djupvik er kjent som Hallvar Vals. Tredjemann i duoen Polkabjørn og Kleine Heine med Bjørn Tomren og . Sammen var de oppvarmingsband for A-ha på deres avslutningturné og ansikter utad for ski-VM 2011 i Oslo. Ved sistnevnte anledning gav de ut «I like to ski» sammen med Daniel Herskedal og Ole Edvard Antonsen.

Hallvar Djupvik er medlem av - eller har medvirket med sang og forskjellige instrumenter i «Polkabjørn og Kleine Heine», «Reza e i Ragazzi», «Moving Day!», «Herkedal/Neset», «The Fluffy Buggerboys», «Moonshine Coffee», «Horse with no name», «Tomra konfeksjon» og «Tomra Pjolter- og Salmesangforening».

## Referanser


## Eksterne lenker
* 
* (no) Hallvar Djupvik i Scenewebarkivet
* 
*  Hallvar Djupvik omtale på operaen.no
Magnolia virginiana

***Magnolia virginiana*** er en plante fra sørlige og østlige USA. Den er typearten for slekta *[[Magnoliaslekten|Magnolia]]*, som igjen er typeslekta for blomsterplantene (Magnoliopsida).

Den er en busk eller et tre, som kan være eviggrønn, delvis eviggrønn eller løvfellende avhengig av klimaet. Vekstformen varierer; den kan ha flere stammer og bli 10 m høy, eller ha én stamme og bli 28 m høy. Barken er mørkegrå og glatt. Bladene sitter spredt, er ovale til eggformede, helrandede, 6–22 cm lange og 3–7 cm brede med hvite hår på undersiden.

Blomstene er hvite, dufter sterkt og er 5–8 cm i diameter. De består av 9–15 blomsterblad, 63–90 pollenbærere og 19–33 fruktemner. Blomstringen skjer fra april til juli. Den befruktede blomsten utvikler til en samfrukt som består av mange belgkapsler med ett eller to frø hver. Frukten er avlang, 2,5–5 cm lang og 1,25–3 cm bred. Den er rød når den blir moden i juli–oktober.

*Magnolia virginiana* vokser på våt og sur jord i sumpområder, skog og savanne. Den er utbredt på kystslettene og et stykke opp i åsene fra havets nivå til 540 moh. Den vokser sammen med *[[Nyssa biflora]]*, *[[Persea borbonia]]*, rødlønn, sumptre, *[[Gordonia lasianthus]]*, ambratre, vasseik, tulipantre, amerikakristtorn, oksemagnolia, blomsterkornell, sumpfuru, virakfuru, atlantersypress og sumpsypress (både var. *distichum* og var. *imbricarium*).

Undervegetasjonen varierer fra sted til sted og omfatter blant annet *[[Cliftonia monophylla]]*, *[[Cyrilla racemiflora]]*, *[[Morella (botanikk)|Morella]]*, buskformede kristtornarter, *[[Lyonia lucida]]*, konvallbusk, *[[Itea virginica]]*, sumpstyraks *Styrax americanus*, *[[Smilax]]*, giftsumak og klatrevillvin. Av urter finnes blant annet sisselrot, bjørnemose, *[[Sarracenia]]*, *[[Eriocaulaceae|Eriocaulon]]* og *[[Skjermsivaksslekta|Cyperus]]*.

Utbredelsen strekker seg fra Long Island sørover gjennom New Jersey og sørøstlige Pennsylvania til sørlige Florida. Den finnes vestover til østlige Texas og nordover til sørlige Arkansas og sørvestlige Tennessee. Det er isolerte bestander i østlige Massachusetts, som kan stamme fra plantede eksemplarer. Arten er vanligst på kystsletta øst for Mississippi i Alabama, Georgia, Florida og Sør-Carolina.

## Galleri

Sweetbay Magnolia Magnolia virginiana Bark Vertical.JPG|Bark
Sweetbay Magnolia Magnolia virginiana Trunk Base 3000px.jpg|Stammer
Sweetbay Magnolia Magnolia virginiana Unopened Flower 2059px.jpg|Bladverk og blomsterknopp
Sweetbay Magnolia Magnolia virginiana Berries 1800px.jpg|Bær
Sweetbay Magnolia Magnolia virginiana Dried Berry Cluster 2000px.jpg|Inntørkede bær


## Kilder
* 
* 
* 

## Eksterne lenker
*
Jiří Rusnok

**Jiří Rusnok** (født 16. oktober 1960 i Ostrava) er en tsjekkisk økonom og politiker. Han har vært sentralbanksjef for Tsjekkias nasjonalbank (Česká národní banka) siden 1. januar 2016.

Han er skilt og har tre barn. 

## Utdanning og yrkeskarriere
Rusnok er utdannet ved Universitetet for økonomi i Praha. 

Han startet sin yrkeskarriere i «Statens planleggingskomité», og jobbet senere i det føderale departementet for strategisk planlegging, der han ledet seksjonen for sosial strategi. Han jobbet en kort periode i det føderale departementet for arbeid og sosialtjenester. Fra 1992 til 1998 ledet han den sosial-økonomiske avdelingen ved Czechoslovak Confederation of Trade Unions. I 1998 ble han viseminister i departementet for arbeid og sosialtjenester, og fra april 2001 til juli 2002 var han Tsjekkias finansminister. Etter dette var han industri- og handelsminister, fram til mars 2003. 

Fra 2003 til 2013 jobbet han i det internasjonale finanskonsernet ING sitt kontor som hadde ansvar for Tsjekkia og Slovakia. Samtidig, fra 2005 til 2012, var han president for det tsjekkiske pensjonsfondsforbundet, Association of Pension Funds of the Czech Republic og også styreformann og generaldirektør for ING PF AS. Han var styreformann i Committee for the Financial Market fra 2006 til 2009, dette er et rådgivende organ for styret i Tsjekkias nasjonalbank. Fra 2009 til 2013 var han president for Audit Public Oversight Council (tilsvarende Riksrevisjonen i Norge), og fra 2010 til 2013 var han medlem av regjeringens National Economic Council. 

Rusnok dannet på oppdrag fra president Miloš Zeman et forretningsministerium i juni 2013, for å fungere som regjering etter Petr Nečas' regjering. Han satt som statsminister fra 25. juni 2013 til 29. januar 2014. Den 1. mars 2014 ble han medlem av styret i Tsjekkias nasjonalbank, og 1. juli 2016 overtok han som sentralbanksjef etter Miroslav Singer.  

## Referanser


## Eksterne lenker
* Presentasjon på sentralbankens hjemmeside
Tankeeksperiment

Et **tankeeksperiment** er en idé eller en tanke om en eller flere handlinger som kan utføres for å enten bekrefte eller avkrefte en tidligere fremsatt hypotese. Imidlertid trenger ikke nødvendigvis meningen være at tankeeksperimentet skal gjennomføres, ei heller være gjennomførbar. Ofte er det bare en måte å vise en problemstilling ved hjelp av enklere eksempler eller for å belyse de forskjellige sidene av en gitt problemstilling. Dette er en menneskelig konstruksjon i tankene våre som kun bruker vår forestillingsevne, i motsetning til eksperimenter basert på empirisme som bruker erfaring og observasjon.

Eksempler på tankeeksperimenter kan være f.eks. Schrödingers katt, som er et paradoks for å vise til ufullstendigheten i teorien om kvantemekanikk eller Maxwells demon som var en hypotetisk måte å skulle kunne bryte Termodynamikkens andre hovedsetning. Et mer sosialvitenskapelig eksempel kan være industrialisering og modernisering av fattige u-land som igjen kan bidra til økt velstand og livskvalitet. Ikke bare for seg selv, men også for resten av verden ved at de får muligheter og midler til å bidra til en bedre verden for alle.

## Referanser
Usynlige lenker

***Usynlige lenker*** (originaltittel: *Une si jolie petite plage*) er en fransk dramafilm fra 1949 regissert av Yves Allégret med Gérard Philipe, Madeleine Robinson og Jane Marken i hovedrollene.

## Handling
En man kommer til en liten by ved kysten. Han påstår at navnet hans er Pierre, og han sjekker inn på det eneste hotellet som er åpent. Hans ankomst vekker nysgjerrighet, og en viss grad av mistenksomhet, ettersom folk bemerker at han ser ut til å kjenne området. Men han gir ingen forklaring på hans tilstedeværelse på den dystre tiden av året i byen deres. Den eldre faren til hotell-eieren, viser tegn på anerkjennelse. Men han lider av stumhet, og denne tilstanden hindrer ham i å fortelle noe.

## Skuespillere
* Gérard Philipe som Pierre Monet
* Madeleine Robinson som Marthe
* Jane Marken som Mahieu
* Jean Servais som Fred
* Julien Carette som en omreisende selger
* André Valmy som Georges
* Gabriel Gobin som Arthur

## Referanser


## Eksterne lenker
*
Budhagupta

.
**Budhagupta** (regjeringstid: ca 476 – 495 e.Kr.) var en Guptakeiser og etterfølgeren til Kumaragupta II. Han var sønn av Purugupta og ble etterfulgt av Narasimhagupta. Budhagupta hadde nære bånd til regentene av Kannauj og sammen prøvde de å drive Hunafolkene ut av de fruktbare områder i Nord-India.

## Referanser
Sangharama

**Sangharama** er et sanskritord som betyr «tempel» eller «kloster», et sted (inkludert dets hage eller smaling av trær) hvor den buddhistiske Sangha holder til. En berømt sangharama var den i Kukkutarama i Pataliputra. Den ble senere ødelagt og dens munker drept av  Pushyamitra Shunga ifølge *[[Ashokavadana]]* fra det andre århundre. "King Pushyamitra utstyrte da en firfoldig hær, og hadde som intensjon å ødelegge den buddhistiske religion, han gikk til Kukkutarama. (...) Pushyamitra ødela derfor sangharama, drepte munkene der og forsvant sin vei."

## Referanser
Kumaragupta I

**Kumaragupta I**, også kjent som **Shakraditya** og **Mahendraditya**, var en keiser av Guptariket i 415–455 e.Kr. Han var sønn av forgjengeren Chandragupta II og Dhruvadevi (også kjent som *Dhruvasvamini*). Han var en dyktig regent og bevarte det store imperiet intakt, fra Bengal til Kathiawar og fra Himalaya til Narmada. Han regjerte i nesten 40 år, men de siste dagene av hans regjeringstid var ikke gode.  Guptariket ble truet av opprør fra Pushyamitras i det sentrale India and invasjon fra Heftalittene (muligens Kidaritene). Men, han bekjempet begge og utførte Ashvamedha (hesteofring) for å feire seieren. Han utga nye mynter med bilder av hans navnebor Kartikeya.

## Referanser
D3

**D3** kan referere til
*Dekksoffiser klasse 3
*D3, form av Vitamin D
*D3, dihedral gruppe med 3 hjørner
Økotype

**Økotype** eller **økoart** (av gr. *oikos*) er en lokalt tilpasset variant av en organisme som skiller seg genetisk fra en annen økotype. Økotypene av en art kan imidlertid krysses med hverandre og gi fertilt avkom. Som sådan ble begrepet *økotype* første gang lansert av den svenske botanikeren Göte Turesson i 1922.

## Biologi
Man kan hevde, at en økotype er en genetisk variant av en art som er tilpasset lokale miljøforhold. Disse økotypene blir ofte beskrevet under artsnivået, som underarter eller varieteter, fordi forskjellene som oftest ikke er åpenbare. Økotyper kan utveksle gener, men dersom slik utveksling ikke skjer over lang tid (full isolasjon fra andre økotyper), kan økotypen utvikle seg til en selvstendig underart eller til og med en selvstendig art.

Eksperimenter antyder, at økotyper først blir åpenbare når de er adskilt av store avstander, fordi hybridisering mellom geografiske naboer av samme art/underart er vanlig. I noen tilfeller kan imidlertid forskjellige økotyper også oppstå under sterkt begrensede avstander.

Økotyper består ofte som en glidende og gradvis geografisk variasjon, som skaper analoge fenotypiske og genotypiske variasjoner. Dette fenomenet kalles gjerne klinal variasjon, og et eksempel er variasjonen i hudfargen blant klodens menneskelige populasjoner. Avhengig av breddegraden, og dermed solstrålingen, varierer huden vår, fra nesten hvit til nesten sort. En økotype kan imidlertid vise flere fenotyper innenfor én og samme populasjon.

Eksempler på økotyper er fjellbjørk og bjørk, fjellgullris og gullris, og de mange ulike lokale villaksstammene som finnes i våre ulike elver. Et annet eksempel er fjellrein, som eksisterer som flere økotyper (villrein/tamrein, mandsjuriarein, sibirrein/novajasemljarein).

Begrepet økotype står i motsetning til fenotypisk plastisitet, der organismer som genetisk er like, utvikler ulik morfologi som en tilpasning til omgivelsene.

## Referanser




## Se også
* Økosystem
* Rase
* Landrase
* Kulturrase

## Eksterne lenker
*
Kynokefal

**Kynokefal** (gr κῠνοκέφᾰλοι, sammensatt av κύων = hund og κεφαλή = hode) er et middelalderlig, mytologisk vesen med menneskekropp og hundehode.

Disse er tidligst beskrevet av Herodot, som ikke hevder annet enn at de har tilhold i Libya. Derimot vier Ktesias fra Knidos kynokefalene stor oppmerksomhet. Han påstår for det første at de lever i fjellene ved floden Hyparchos (muligens identisk med Ganges) øvre løp. Videre har de spisse hundetenner, lange, krokete klør og sort hud, som de tildekker med skinn av ville dyr. Kynokefaliene forstår indiske språk, men kommuniserer med hverandre gjennom å bjeffe som hunder, gi tilkjenne uforståelige skrik og fakter. Så lever de av å sanke frukt og drive jakt. Dessuten er de dyktige krigere. De bor ikke i hus, men er urenslige, lever i huler hvor de sover på gress og blader, og kan bli 170 til 200 år gamle.

I visse legendarier blir det påstått at Sankt Kristoffer tilhørte en hundehoderase, men at han ble utstyrt med menneskehode etter å ha blitt frelst. Det finnes også ikonmalerier hvor Kristoffer er avbildet med hundehode.

Adam av Bremen påstår i sin beskrivelse, *[[Gesta Hammaburgensis Ecclesiae Pontificum]]* at det fantes konokefalier, amazoner og kykloper i østre deler av Sverige og i Norge.

Forestillingen har en viss sammenheng med troen på varulver.

Men mener at bavianenes utseende kan ha gitt ideer om mennesker med snuter, dvs. hundemennesker.

## Se også
* Abarimon
* Amasoner
* Astomi
* Blemmya
* Homo caudatus
* Kyklop
* Panotti
* Skiapod

## Referanser


## Litteratur
*Holbek, Bengt og Iørn Piø 1979: *Fabeldyr og sagnfolk*. København: Politikens Forlag. ISBN 87-567-3236-8
2. divisjon fotball for kvinner 2018

**[[2. divisjon fotball for kvinner]] 2018** er det tredje høyeste nivået i norsk fotball 2018 for kvinner.

## Avdelingene

### [[Indre Østland Fotballkrets]]

### [[Vestfold Fotballkrets]]

### [[Hordaland Fotballkrets]]

### [[Trøndelag Fotballkrets]]

### [[Nordland Fotballkrets]]

### [[Hålogaland Fotballkrets]]

### [[Nordland Fotballkrets|Nordland-]] og [[Hålogaland Fotballkrets]]

### [[Nordland Fotballkrets]] høst

### [[Hålogaland Fotballkrets]] høst

### [[Finnmark Fotballkrets]]

## Kvalifisering til [[1. divisjon fotball for kvinner 2019]]
### Pulje 1

### Pulje 2

## Eksterne lenker
* 2. divisjon kvinner 2018 på *Fotball.no*
Narasimhagupta Baladitya

**Narasimhagupta Baladitya** var en keiser av Guptariket i Nord-India. Han var sønn av Purugupta og muligens etterfølgeren til Budhagupta.

## Referanser
Awali

**Awali** (arabisk: نهر الأولي, *Nahr al-Awalī*) er en helårig elv i det sørlige Libanon. I antikken ble den kalt *Asclepius*. Elva er 48&nbsp;km lang og springer ut fra Nihafjellet og Baroukfjellet fra en høyde på 1&nbsp;492 meter over havet. Awali har to sideelver, Barouk og Aaray. Awali blir også kalt *Bisri* i det øvre løpet. Elva flyter nedover vestsiden av Libanonfjellene og ut i Middelhavet. Awali har en middelvannføring på 10,1625 kubikkmeter i sekundet og drenerer et område som dekker 294 kvadratkilometer.

## Referanser


## Eksterne lenker
*